O‘zLiDeP press klubida Davlat-xususiy sheriklikni rivojlantirish agentligi vakili Toshkent - Andijon pullik yo‘lining narxi qancha bo‘lishini ma’lum qildi. Toshkent — Andijon yo‘lida Qamchiq dovonida tezlik 60-70 km minimum etib belgilanadi. Shuningdek, yo‘lning qolgan qismida avtomobil 150 km tezlik bilan harakatlanishi mumkin bo‘ladi. Taxminiy hisob-kitoblarga ko‘ra, yengil mashinalar uchun: Toshkent – Andijon — 5 AQSh dollari atrofida;   Toshkent – Angren — 1,7 AQSh dollari atrofida;   Toshkent – Qo‘qon — 1-2 AQSh dollari atrofida. Yuk avtomobillari uchun narxlar qimmatroq bo‘ladi: Toshkent – Andijon — 20 AQSh dollar. Avvalroq O‘zbekistonda dastlabki pullik yo‘llar 2023 yildan keyin qurilishi ma’lum qilingan edi.